Pagodekornell vokser i løvskog, blandingsskog og barskog 200–2600 moh. Arten er utbredt i Bhutan, nordlige India, Japan, Kina, Korea, Myanmar og Nepal. En olje som brukes til såpe og som smøremiddel utvinnes av fruktene. Blomstene og den spesielle vekstformen gjør at den dyrkes i hager, men den er ikke vanlig i Norge. Det finnes en kultivar 'Variegata' med langsom vekst og små, lansettformede blad som har brede, gulhvite kanter.